
Ministru kabineta sēdes protokollēmums

Informatīvais ziņojums "Par finanšu līdzekļu apguvi un nepieciešamo finansējumu valsts reģionālo un vietējo autoceļu pārbūvei un atjaunošanai administratīvi teritoriālās reformas kontekstā"

· 1. Pieņemt zināšanai iesniegto informatīvo ziņojumu.
· 2. Satiksmes ministrijai sagatavot un satiksmes ministram 2022. gadā iesniegt noteiktā kārtībā Ministru kabinetā tiesību akta projektu par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem", paredzot, ka: 
· 2.1. Finanšu ministrija no valsts budžeta programmas 02.00.00 "Līdzekļi neparedzētiem gadījumiem" piešķir Satiksmes ministrijai finansējumu 11 870 485 euro apmērā 2021. gadā uzsākto valsts reģionālo un vietējo autoceļu būvniecības projektu īstenošanai 2022. gadā (ceļu saraksts informatīvā ziņojuma pielikumā);
· 2.2. Finanšu ministrija no valsts budžeta programmas 02.00.00 "Līdzekļi neparedzētiem gadījumiem" piešķir Satiksmes ministrijai finansējumu 11 918 449 euro apmērā autoceļiem, kas nepieciešami investīciju programmas īstenošanai autoceļu attīstībai administratīvi teritoriālās reformas kontekstā 2022. gadā.
· 3. Vides aizsardzības un reģionālās attīstības ministrijai, saskaņojot ar Satiksmes ministriju, noteikt šā protokollēmuma 2.2. apakšpunktā minēto autoceļu posmus.

